108. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΟΙΚΟΝΟΜΙΚΩΝ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 2029408/3387/002 της 7/21 Μαΐου 1993 (ΦΕΚ Β΄ 366) Ανακαθορισμός επιδόματος θέσης σε προϊσταμένους και Δ/ντες Α/θμιας και Β/θμιας Εκπαίδευσης. Έχοντας υπόψη τις διατάξεις: 1.Του άρθρ. 11 περ. Γ΄ παρ. 4 του Νόμ. 1566/85 και του άρθρ. 15 παρ. 3 του Νόμ. 1304/82 όπως αντικαταστάθηκε με την παρ. 1 του άρθρ. 56 του Νόμ. 1566/85. 2.Του άρθρ. 16 παρ. 16 και 17 του Νόμ. 1586/86. 3.Την αριθ. 39457/1078/16.4.87 (ΦΕΚ 204/16.4.87, τ.Β΄) κοινή απόφαση των Υπουργών Προεδρίας της Κυβέρνησης, Οικονομικών και Εθνικής Παιδείας «Χορήγηση επιδόματος θέσης σε προϊσταμένους και Δ/ντες Π/θμιας και Δ/θμιας Εκπαίδευσης». 4.Την αριθ. Υ/1847/1078399/1182/0001/92 (ΦΕΚ 525/Β/92) κοινή απόφαση του πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών». 5.Του άρθρ. 40 του Νόμ. 849/78 ΦΕΚ 232/1978 τ.Α΄. 6.Την ανάγκη αύξησης του επιδόματος θέσης που χορηγήθηκε με την αριθ. 39457/1078/16.4.87 (ΦΕΚ 204/16.4.87 τ.Β΄) κοινή απόφαση των Υπουργών Προεδρίας της Κυβέρνησης, Οικονομικών και Εθνικής Παιδείας. 7.Από τις διατάξεις της απόφασης αυτής προκαλείται δαπάνη σε βάρος του Κρατικού Προϋπολογισμού έτους 1993 δραχμ. 454.844.880 (ειδικός φορέας 19-610 ΚΑΕ 0237 δραχμ. 202.262.160 και ειδικός φορέας 19-710 ΚΑΕ 0237 δραχμ. 252.582. 720) όπως προκύπτει από το σχετικό πίνακα δαπάνης.  Η ανωτέρω δαπάνη θα καλυφθεί με τροποποίηση του Κρατικού Προϋπολογισμού και συγκεκριμένα με τροποποίηση του (αύξηση της πίστωσης του ΚΑΕ 0237 των ειδ. φορέων 19-610 και 19-710 κατά δραχμ. 202.262.160 και δραχμ. 252.582.720 αντίστοιχα και ισόρροπη μείωση της πίστωσης του ΚΑΕ 5214 των ειδ. φορέων 19-610 και 19710 αντίστοιχα του προϋπολογισμού του ΥΠΕΠΘ οικ. έτους 1993) για την οποία έχει εκδοθεί η αριθ. 2020457/22.4.93 απόφαση του Υφυπουργού Οικονομικών, αποφασίζουμε: Ανακαθορίζουμε από 1ης Ιαν. 1993 το επίδομα θέσης που καταβάλλεται στους παρακάτω προϊσταμένους, διευθυντές και υποδιευθυντές υπηρεσιών και σχολικών μονάδων της Α/θμιας και Β/θμιας Εκπ/σης για το χρονικό διάστημα της 4ετίας που ασκούν τα καθήκοντα αυτά ως εξής: α)Προϊσταμένους Δ/νσεων Πρωτοβάθμιας και Δευτεροβάθμιας Εκπ/σης δραχμ. 23.000. β)Προϊσταμένους Γραφείων: Πρωτοβάθμιας και Δευτεροβάθμιας Εκπ/σης και Φυσικής Αγωγής δραχμ. 20.000. γ)Διευθυντές γενικών, κλασσικών, τεχνικών επαγγελματικών λυκείων και ενιαίων πολυκλαδικών λυκείων δραχμ. 17.500. δ)Διευθυντές γυμνασίων, τεχνικών και επαγγελματικών σχολών, 4θεσίων και πάνω δημοτικών σχολείων και σχολικών εργαστηριακών κέντρων δραχμ. 16.000. ε)Υποδιευθυντές σχολικών μονάδων, υπεύθυνους τομέων σχολικών εργαστηριακών κέντρων και προϊσταμένους τμημάτων εκπαιδευτικών θεμάτων των διευθύνσεων Α/θμιας και Β/θμιας Εκπ/σης δραχμ. 9.500. στ)Προϊσταμένους μονοθεσίων, διθεσίων και τριθεσίων δημοτικών σχολείων και νηπιαγωγείων δραχμ. 5.000. Το επίδομα αυτό καταβάλλεται όπως και οι αποδοχές με τις μισθοδοτικές καταστάσεις και υπόκειται στις κρατήσεις των άλλων επιδομάτων, θα εντέλλεται δε στον ΚΑΕ 0237 υπό κατονομασία «επίδομα θέσης» του Νόμ. 1586/86 και Νόμ. 1566/85. 